OULUN YLIOPISTON
LAITOSNEUVOSTOJEN
OPISKELIJAJÄSENTEN
JÄLKIVAALI
2008

Oulun yliopiston hallinto- sekä vaalijohtosäännön (1999) mukaan Oulun yliopiston ylioppilaskunta valitsee opiskelijoiden edustajat ja varaedustajat yliopiston hallitukseen, tiedekuntaneuvostoihin sekä tiedekuntien alaisiin hallintoelimiin eli laitos-, osasto-, tulosyksikköneuvostoihin.

Laitosneuvostojen jälkivaalimenettely

Oulun yliopiston ylioppilaskunnan vaalijohtosäännön 12 § mukaan jos varsinaisessa vaalissa on ollut ehdokkaita vähemmän kuin laitosneuvostossa on opiskelijajäsenten paikkoja, valitsevat varsinaiset opiskelijaedustajat tai heidän estyneenä ollessaan henkilökohtaiset varaedustajat kokoonpanoa täydentävät opiskelijajäsenet KVL:n puheenjohtajan johtamassa kokouksessa. Vaalijohtosäännön 13 § mukaan täydentävät kokoukset kutsutaan koolle KVL:n puheenjohtajan kirjeellä, joka on lähetettävä tai vietävä laitosneuvoston opiskelijajäsenelle viimeistään 7. päivänä ennen kokousta.

Vaalikelpoisuus ja ehdokkaaksi asettuminen

Yliopiston hallinnon opiskelijajäsenen luottamustoimeen voi asettua ehdolle henkilö, jolla on oikeus suorittaa yliopistossa alempi korkeakoulututkinto, ylempi korkeakoulututkinto, lisensiaatin, tohtorin, erikoislääkärin tai erikoishammaslääkärin tutkinto. Vaalikelpoisuuden edellytyksenä on lisäksi, että opiskelija on ilmoittautunut yliopistoon läsnä olevaksi ennen vaalivuoden syyskuun 30. päivää. Vaalikelpoiseksi ei kuitenkaan katsota henkilöä, joka on vaalikelpoinen yliopiston hallintoelimiin Oulun yliopiston hallintojohtosäännön (1999) 61 § 3. momentin perusteella yliopiston henkilökuntaan kuuluvana. 

Ehdolle voi asettua vain ensisijaisen pääaineopinto-oikeuden mukaisesti. Yksi henkilö voi ilmoittautua yhteen toimielimeen vain joko varsinaiseksi tai varajäseneksi. Ehdokasilmoituksia, jotka eivät ole saapuneet annettuun määräaikaan mennessä, ei oteta huomioon. Ehdokasilmoituksesta tulee ilmetä sekä varsinaisen ehdokkaan että henkilökohtaisen varaehdokkaan henkilötiedot ja laitos. Ehdokkaaksi ilmoittaudutaan vaaliasiakirjoilla, joita on saatavilla joko ylioppilaskunnan kansliasta, Mannenkatu 1:stä sekä OYY:n verkkosivuilta.

Avoimet paikat laitosneuvostoissa 

Kasvatustieteiden tiedekunta 
Kajaanin opettajankoulutusyksikkö yksi (1) paikka 

Teknillinen tiedekunta
Arkkitehti osastoneuvosto yksi (1) paikka 

Vaaliasiakirjojen jättäminen
Vaaliasiakirjat on jätettävä viimeistään keskiviikkona 19.3.2008 klo 15.00 ylioppilaskunnan kansliaan, Mannenkatu 1, 90100 Oulu. Myös postitse toimitettujen asiakirjojen on oltava tällöin perillä.

Oulussa 12.3.2008
KESKUSVAALILAUTAKUNTA

Lisätietoja: 

Milja Seppälä, koulutuspoliittinen sihteeri, puh. 040 5257 821, 
koposihteeri@oyy.fi
Suvi Eriksson, keskusvaalilautakunnan puheenjohtaja, puh. 050 3523 432, 
suvi.eriksson@oulu.fi